CELEX: 32020D0546
Language: fi
Date: 2020-04-17 00:00:00
Title: Euroopan parlamentin ja neuvoston päätös (EU) 2020/546, annettu 17 päivänä huhtikuuta 2020, joustovälineen varojen käyttöönotosta covid-19:n puhkeamisen johdosta toteutettavien välittömien talousarviotoimenpiteiden rahoittamiseksi

21.4.2020   
               
               
                  FI
               
               
                  Euroopan unionin virallinen lehti
               
               
                  L 125/3
               
            
         EUROOPAN PARLAMENTIN JA NEUVOSTON PÄÄTÖS (EU) 2020/546,
         annettu 17 päivänä huhtikuuta 2020,
         joustovälineen varojen käyttöönotosta covid-19:n puhkeamisen johdosta toteutettavien välittömien talousarviotoimenpiteiden rahoittamiseksi
         EUROOPAN PARLAMENTTI JA EUROOPAN UNIONIN NEUVOSTO, jotka
         ottavat huomioon Euroopan unionin toiminnasta tehdyn sopimuksen,
         ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 12 kohdan,
         ottavat huomioon Euroopan komission ehdotuksen,
         sekä katsovat seuraavaa:
         
                     (1)
                  
                  
                     Joustovälineen avulla on tarkoitus rahoittaa selkeästi määriteltyjä menoja, joita ei ole pystytty rahoittamaan yhden tai useamman muun otsakkeen enimmäismäärien puitteissa.
                  
               
                     (2)
                  
                  
                     Joustovälinettä varten käytettävissä oleva vuotuinen enimmäismäärä on 600 000 000 euroa (vuoden 2011 hintoina) neuvoston asetuksen (EU, Euratom) N:o 1311/20132 (2) 11 artiklassa säädetyn mukaisesti, ja tähän määrään voidaan tarvittaessa lisätä peruuntuneet määrät, jotka otetaan käyttöön kyseisen artiklan 1 kohdan toisen alakohdan mukaisesti.
                  
               
                     (3)
                  
                  
                     Jotta voitaisiin vastata covid-19:n puhkeamisen aiheuttamiin haasteisiin, on tarpeen ottaa käyttöön määriä, joilla rahoitetaan kiireellisesti asianmukaisia toimenpiteitä.
                  
               
                     (4)
                  
                  
                     Kun on tarkasteltu kaikkia mahdollisuuksia kohdentaa uudelleen määrärahoja otsakkeen 3 (Turvallisuus ja kansalaisuus) sisällä sen enimmäismäärän puitteissa, voidaan todeta, että joustovälineestä on unionin varainhoitovuoden 2020 yleisen talousarvion rahoituksen täydentämiseksi tarpeen ottaa käyttöön otsakkeen 3 enimmäismäärän ylittävä 243 039 699 euron määrä, jolla rahoitetaan covid-19:n puhkeamisen johdosta toteutettavia välittömiä toimenpiteitä. Tällä määrällä täydennetään unionin varainhoitovuoden 2020 yleiseen talousarvioon tehdyllä lisätalousarvioesityksellä nro 1 käyttöön otettua joustovälineestä saatavaa rahoitusta.
                  
               
                     (5)
                  
                  
                     Joustovälineestä käyttöön otettuja varoja vastaavat maksumäärärahat olisi jaettava useammalle varainhoitovuodelle maksettavien määrien odotetun kehityksen perusteella.
                  
               
                     (6)
                  
                  
                     Tämä päätös liittyy rahoitukseen, joka sisältyy lisätalousarvioesitykseen nro 2 unionin varainhoitovuoden 2020 yleiseen talousarvioon. Jotta varmistetaan, että päätös on täysin johdonmukainen kyseisen lisätalousarvion kanssa, päätöstä olisi sovellettava sen hyväksymispäivästä alkaen,
                  
               OVAT HYVÄKSYNEET TÄMÄN PÄÄTÖKSEN:
         
            1 artikla
            
               1.   Otetaan käyttöön joustovälineestä 243 039 699 euroa otsakkeeseen 3 (Turvallisuus ja kansalaisuus) sisältyvinä maksusitoumusmäärärahoina unionin varainhoitovuoden 2020 yleiseen talousarvioon.
               Tällä määrällä rahoitetaan välittömiä toimenpiteitä, joilla käsitellään covid-19:n puhkeamisen Euroopan unionissa aiheuttamaa tämänhetkistä terveyskriisiä.
            
            
               2.   Joustovälineestä käyttöön otettuja varoja vastaavat maksumäärärahat ovat maksettavien määrien odotetun kehityksen perusteella seuraavat:
               
                           a)
                        
                        
                           123 950 247 euroa vuonna 2020;
                        
                     
                           b)
                        
                        
                           71 453 672 euroa vuonna 2021;
                        
                     
                           c)
                        
                        
                           23 817 890 euroa vuonna 2022;
                        
                     
                           d)
                        
                        
                           23 817 890 euroa vuonna 2023.
                        
                     
         
         
            2 artikla
            Tämä päätös tulee voimaan päivänä, jona se julkaistaan Euroopan unionin virallisessa lehdessä.
            Sitä sovelletaan 17 päivästä huhtikuuta 2020.
         
         
            Tehty Brysselissä 17 päivänä huhtikuuta 2020.
            
               
                  Euroopan parlamentin puolesta
               
               
                  Puhemies
               
               D. M. SASSOLI
            
            
               
                  Neuvoston puolesta
               
               
                  Puheenjohtaja
               
               G. GRLIĆ RADMAN
            
         
         
            (1)  EUVL C 373, 20.12.2013, s. 1.
         
            (2)  Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).